stanford-oval/wikipedia huggingface dataset:
บ้านหนองขี้เหล็ก
ประวัติ

บ้านหนองขี้เหล็ก  เป็นบ้าน หมู่ที่ 2 ตั้งอยู่ที่  ตำบลอาจสามารถ อำเภออาจสามารถ จังหวัดร้อยเอ็ด ระยะทางห่างจากตัวอำเภอประมาณ   5  กิโลเมตร ประชาชนส่วนใหญ่เป็นชาวอีสาน พูดภาษาอีสานและภาษาไทยเป็นส่วนใหญ่นับถือศาสนาพุทธ และมีแม่น้ำรอบล้อมหมู่บ้าน
ประวัติ > อาณาเขต

ทิศเหนือ  		ติดต่อ กับ บ้านบุ่งเบา ตำบล อาจสามารถ
ทิศใต้    		ติดต่อกับ บ้านนำเงิน หมู่ที่ 1 ตำบล โหรา
ทิศตะวันออก  	ติดต่อกับ บ้านสำราญ หมู่ที่ 4 ตำบล อาจสามารถ
ทิศตะวันตก 	ติดต่อกับบ้านแคน ตำบล โหรา
สภาพทางภูมิศาสตร์

บ้านหนองขี้เหล็กอำเภออาจสามารถมีสภาพพื้นที่โดยทั่วไปเป็นที่ราบสูง มีป่าไม้ ลักษณะดินปนทราย และมีฝนตกน้อย
บ้านหวั่งหลี

| บ้านหวั่งหลี |
| --- | --- |
ชื่อในภาษาท้องถิ่น  จีน: 黌利宅
บ้านหวั่งหลี
ประเภท: บ้าน
ที่ตั้ง: แขวงคลองสาน เขตคลองสาน กรุงเทพมหานคร ประเทศไทย
สร้างเมื่อ: พ.ศ. 2424
สร้างโดย: ตันฉื่อฮ้วง แซ่ตั้ง
การใช้งานดั้งเดิม: บ้านพักของตระกูลหวั่งหลี
บูรณะโดย: หวั่งหลี
สถานะ: ยังมีอยู่
สถาปัตยกรรม: จีน
เจ้าของ: หวั่งหลี

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: บ้านหวั่งหลี
ขึ้นเมื่อ: 23 มิถุนายน พ.ศ. 2566
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0005370
 
 
บ้านหวั่งหลี
บ้านหวั่งหลี เป็นบ้านประจำตระกูลหวั่งหลี ตั้งอยู่สุดถนนเชียงใหม่ ริมฝั่งแม่น้ำเจ้าพระยา เขตคลองสาน กรุงเทพมหานคร
ประวัติ

บ้านหวั่งหลีคาดว่าสร้างขึ้นเมื่อ พ.ศ. 2424 เดิมเป็นท่าเรือเก่า พระยาพิศาลศุภผล (ชื่น) ต้นตระกูลพิศาลบุตร ต่อมาขายให้แก่นายตันลิบบ๊วย แห่งตระกูลหวั่งหลี จนกระทั่งภายหลังบริษัทหวั่งหลี จำกัด ซึ่งเป็นบริษัทของครอบครัวเข้ามาเป็นผู้บริหารดูแลบ้านหลังนี้ จึงได้ทำการบูรณะตัวบ้านใหม่ทั้งหมด ปัจจุบันบ้านหลังนี้ไม่ได้ใช้เป็นที่อยู่อาศัยแล้ว เพราะลูกหลานของตระกูลต่างแยกย้ายกันออกไปหาที่อยู่อาศัยข้างนอกกันหมด บ้านหลังนี้จึงเปิดใช้เฉพาะเพื่อประกอบพิธีสำคัญของตระกูลเท่านั้น ซึ่งมีเพียงปีละ 2-3 ครั้ง และได้รับรางวัลอาคารอนุรักษ์ดีเด่น จากสมาคมสถาปนิกสยาม ในพระบรมราชูปถัมภ์ เมื่อ พ.ศ. 2527
สถาปัตยกรรม

ลักษณะอาคารสร้างด้วยสถาปัตยกรรมจีน หันหน้าออกมาทางแม่น้ำเจ้าพระยา และมีลานโล่งกว้างบริเวณหน้าบ้าน ซึ่งตอนนี้ถูกปรับให้เป็นสวนขนาดย่อมช่วยเพิ่มความสวยงามสบายตาจากเดิมที่เคยเป็นเพียงแค่ลานปูนเท่านั้น สิ่งก่อสร้างภายในประกอบด้วยอาคารสำคัญสามหลัง  ตึกตรงกลางเป็นเรือนประธาน ซึ่งหันหน้าออกแม่น้ำเจ้าพระยา เรียกว่า "ศาลเจ้าแม่หมาโจ้ว" มีตึกแถวสองชั้น เพดานสูง หลังคาแบบจีน สร้างขนาบสองด้าน  ตรงกลางระหว่างอาคารเป็นลานโล่ง ใช้ประกอบพิธีกรรมของตระกูลหวั่งหลี ในวันสำคัญตามประเพณีจีน
ดูเพิ่ม

ล้ง 1919
บ้านโซวเฮงไถ่
บ้านหลวง (แก้ความกำกวม)

บ้านหลวง อาจหมายถึง
เขตการปกครอง

อำเภอบ้านหลวง จังหวัดน่าน
ตำบลบ้านหลวง อำเภอจอมทอง จังหวัดเชียงใหม่
เทศบาลตำบลบ้านหลวง
ตำบลบ้านหลวง อำเภอแม่อาย จังหวัดเชียงใหม่
องค์การบริหารส่วนตำบลบ้านหลวง
ตำบลบ้านหลวง อำเภอดอนตูม จังหวัดนครปฐม
องค์การบริหารส่วนตำบลบ้านหลวง
ตำบลบ้านหลวง อำเภอเสนา จังหวัดพระนครศรีอยุธยา
องค์การบริหารส่วนตำบลบ้านหลวง
ตำบลบ้านหลวง อำเภอดอนพุด จังหวัดสระบุรี
สถานศึกษา

โรงเรียนบ้านหลวง อำเภอพร้าว จังหวัดเชียงใหม่
โรงเรียนบ้านหลวง อำเภอฝาง จังหวัดเชียงใหม่
โรงเรียนบ้านหลวง อำเภอแม่อาย จังหวัดเชียงใหม่
โรงเรียนบ้านหลวง อำเภอบ้านหลวง จังหวัดน่าน
โรงเรียนชุมชนบ้านหลวง อำเภอบ้านหลวง จังหวัดน่าน
โรงเรียนบ้านหลวงวิทยา อำเภอดอนตูม จังหวัดนครปฐม
วัด

วัดบ้านหลวง อำเภอขาณุวรลักษบุรี จังหวัดกำแพงเพชร
วัดบ้านหลวง อำเภอพร้าว จังหวัดเชียงใหม่
วัดบ้านหลวง อำเภออมก๋อย จังหวัดเชียงใหม่
วัดบ้านหลวง อำเภอดอนตูม จังหวัดนครปฐม
วัดบ้านหลวง อำเภอปง จังหวัดพะเยา
วัดบ้านหลวง อำเภอบางแพ จังหวัดราชบุรี
วัดบ้านหลวง อำเภอแม่ทะ จังหวัดลำปาง
ทางหลวงแผ่นดินหมายเลข 3454

|  ทางหลวงแผ่นดินหมายเลข 3454 |
| --- | --- |
แยกเข้าโรงเรียนคุรุประชาสรรค์ – เสนา
ข้อมูลของเส้นทาง
ความยาว: 111.572 กิโลเมตร (69.328 ไมล์)
มีขึ้นเมื่อ: พ.ศ. 2509–ปัจจุบัน
ทางแยกที่สำคัญ
ปลายทางทิศเหนือ:  ทล.340 ใน อ.สรรคบุรี จ.ชัยนาท
 :    ทล.33 ใน อ.ผักไห่ จ.พระนครศรีอยุธยา 
ปลายทางทิศใต้:   ทล.3111 / ทล.3263 ใน อ.เสนา จ.พระนครศรีอยุธยา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 3454 (สายแยกเข้าโรงเรียนคุรุประชาสรรค์–เสนา) เป็นทางหลวงแผ่นดินที่มีแนวเส้นทางขนานไปกับแม่น้ำน้อย ผ่านจังหวัดต่าง ๆ ได้แก่ จังหวัดชัยนาท จังหวัดสิงห์บุรี จังหวัดอ่างทอง และ จังหวัดพระนครศรีอยุธยา ตลอดเส้นทางมีจำนวนสองช่องการจราจร ช่วงตำบลเชิงกลัด จังหวัดสิงห์บุรี มีสี่ช่องจราจรในระยะ 1 กิโลเมตร  และ ช่วงตัวอำเภอผักไห่ มีสี่ช่องจราจร ประมาณ 2 กิโลเมตร ในปีพ.ศ. 2565 ช่วงสี่แยกวิเศษชัยชาญไปทางกำลังขยายช่องทางจราจรเป็นสี่ช่อง ระยะทางตลอดทั้งสาย 111.572 กิโลเมตร
รายละเอียดของเส้นทาง

ทางหลวงสายนี้มีเส้นทางแยกมาจากทางหลวงแผ่นดินหมายเลข 340 ที่ตำบลแพรกศรีราชา อำเภอสรรคบุรี จังหวัดชัยนาท เส้นทางมุ่งไปทางทิศตะวันออกเฉียงใต้ขนานไปกับแม่น้ำน้อย ผ่านโรงเรียนคุรุประชาสรรค์ จากนั้นเข้าเขตจังหวัดสิงห์บุรี ผ่านอำเภอบางระจัน อำเภอค่ายบางระจัน อำเภอท่าช้าง จากนั้นเข้าจังหวัดอ่างทอง ผ่านอำเภอโพธิ์ทอง อำเภอวิเศษชัยชาญ เข้าสู่จังหวัดพระนครศรีอยุธยา ผ่านอำเภอผักไห่ และเข้าอำเภอเสนา โดยผ่านสะพานข้ามแม่น้ำน้อย ก่อนที่จะสิ้นสุดบริเวณสี่แยกบนทางหลวงแผ่นดินหมายเลข 3263 ที่ตำบลบางนมโค และเชื่อมต่อกับทางหลวงแผ่นดินหมายเลข 3111 สามารถเดินทางไปยังจังหวัดปทุมธานีได้
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| ชัยนาท | 0+000 | − |  ทล.340 ไป ชัยนาท  |  ทล.340 ไป สุพรรณบุรี |  |
| ชัยนาท | 1+100 | − |  ทล.3465 ไป อ.สรรคบุรี  |  ทล.3465 ไป สุพรรณบุรี |  |
| สิงห์บุรี | 21+256 | แยกชันสูตร |  ทล.3251 ไป บ.ชันสูตร                 |  ทล.3251 ไป อ.สรรคบุรี |  |
| สิงห์บุรี | 27+900 | แยกไหสีหู |  ทล.3303 ไป สิงห์บุรี  |  ทล.3303 ไป บ.นางบวช |  |
| สิงห์บุรี | 40+400 | แยกท่าข้าม |  ทล.3032 ไป สิงห์บุรี  |  ทล.3032 ไป อ.ค่ายบางระจัน |  |
| สิงห์บุรี | 47+600 | แยกท่าช้าง | สห.3008 ทางหลวงชนบท สห.3008 ไป วัดพิกุลทอง                 |  ทล.3509 ไป อ.แสวงหา |  |
| อ่างทอง | 62+100 | แยกโพธิ์ทอง |  ทล.3064 ไป อ่างทอง  |  ทล.3064 ไป อ.แสวงหา |  |
| อ่างทอง | 74+609 | แยกวิเศษชัยชาญ |  ทล.3195 ไป อ่างทอง  |  ทล.3195 ไป สุพรรณบุรี |  |
| พระนครศรีอยุธยา | 86+309 | − |  ทล.33 ไป อ.ป่าโมก  |  ทล.33 ไป สุพรรณบุรี |  |
| พระนครศรีอยุธยา | 92+250 | − |  ทล.3412 ไป อ.บางบาล  | ไม่มี |  |
| พระนครศรีอยุธยา | 111+609 | แยกเสนา |  ทล.3263 ไป อยุธยา  |  ทล.3263 ไป สุพรรณบุรี |  |
| พระนครศรีอยุธยา | 111+609 | แยกเสนา | ตรงไป:  ทล.3111 ไป ปทุมธานี | ตรงไป:  ทล.3111 ไป ปทุมธานี |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
ผลิตภัณฑ์นม

ผลิตภัณฑ์นมและความสัมพันธ์ในการผลิต
ผลิตภัณฑ์นม คืออาหารที่ผลิตจากน้ำนมของสัตว์เลี้ยงลูกด้วยนม ผลิตภัณฑ์นมโดยปกติจะเป็นอาหารที่ให้พลังงานสูง นอกจากทารกที่ดื่มนมแม่แล้ว แหล่งบริโภคผลิตภัณฑ์นมของมนุษย์โดยหลักมาจากนมของวัว ควาย แพะ แกะ จามรี ม้า อูฐ  และสัตว์เลี้ยงลูกด้วยนมชนิดอื่น ๆ ผลิตภัณฑ์นมพบได้ทั่วไปในอาหารยุโรป ตะวันออกกลาง และอินเดีย ขณะที่ในอาหารเอเชียตะวันออกจะเป็นที่รู้จักน้อย ยกเว้นอาหารมองโกเลีย
ถู่ตี้มา

ถู่ตี้ผัว (จีน: 土地婆; พินอิน: tǔdì pó; แปลตรงตัว: "ยายแผ่นดิน") หรือ ถู่ตี้มา (จีน: 土地妈; พินอิน: tǔdì mā; แปลตรงตัว: "แม่แผ่นดิน") เป็นเซียนหรือเทพีหรือวิญญาณสตรีในศาสนาชาวบ้านจีนและลัทธิเต๋า และมักได้รับความนิยมบูชาร่วมกับถู่ตี้กง ในฐานะพระภูมิเจ้าที่แบบจีน  นางได้รับการยกย่องว่าเป็นภรรยาของถู่ตี้กง
เทวรูปถู่ตี้ผัว (ซ้าย) และถู่ตี้กง (ขวา) ศิลปะแบบประเพณีจีนในปัจจุบัน ณ ศาลเจ้าหมาจู๋เคิงฝู (麻竹坑福德祠) เขตชวงซี นครไทเปใหม่ ประเทศไต้หวัน
เทพปกรณัม

ในประเทศไต้หวันนางได้รับการสักการะบูชาในฐานะพระภูมิเจ้าที่แบบจีนคู่กับถู่ตี้กงในศาลเจ้าที่แบบจีน (ตี่จู๋เอี๊ยะ) ตามหลักหยินหยาง มีส่วนน้อยที่สักการะบูชานางแยกออกมาเป็นเอกเทศ มีในบางท้องถิ่นที่สักการะบูชานางเป็นเอกเทศและเป็นเทพประธานหลัก เช่น ศาลเจ้าติ่งไฉฝูเต๋อ (頂柴福德宮) เมืองโต่วลิ่ว เทศมณฑลยฺหวินหลิน ประเทศไต้หวัน อันที่เป็นเคารพสักการะอย่างยิ่งของบรรดาสตรีและมารดรในท้องถิ่น สำหรับการอำนวยพรด้านการตั้งครรภ์และการสืบพันธุ์
ในวัฒนธรรมร่วมสมัย

เรื่องราวคติความเชื่อของพระภูมิเจ้าที่แบบจีนได้รับการสร้างเป็นละครโทรทัศน์ เช่น
อิทธิฤทธิ์ภูมิเทวดา（土地公传奇) ปี1998 รับบทโดย เฉิน ย่าหลาน
อภินิหารเทพเจ้าหลักเมือง (土地公土地婆）ปี2013 รับบทโดย มู่ถิงถิง (穆婷婷) ออกอากาศทางช่อง Channel 29
ดูเพิ่ม

ศาลเจ้าที่แบบจีน (ตี่จู๋เอี๊ยะ)
ถู่ตี้กง
พระภูมิเจ้าที่
นายท่านอยู่บนตักหรือบางทีอยู่บนหัวเรา

| --- | --- |
นายท่านอยู่บนตัก หรือบางทีอยู่บนหัวเรา
หน้าปกของมังงะ นายท่านอยู่บนตักหรือบางทีอยู่บนหัวเรา เล่ม 1 ในฉบับภาษาไทย
同居人はひざ、時々、頭のうえ。 (Dōkyonin wa Hiza, Tokidoki, Atama no Ue.)
ชื่อภาษาอังกฤษ: My Roommate Is a Cat
แนว: อิยาชิเก (เยียวยา)
มังงะ
เขียนโดย: มินาสึกิ
วาดภาพโดย: อาส ฟุทัตสึยะ
สำนักพิมพ์: Flex Comix
สำนักพิมพ์ภาคภาษาไทย: เด๊กซ์เพรส
นิตยสาร: Comic Polaris
กลุ่มเป้าหมาย: โชโจะ
วางจำหน่ายตั้งแต่: มิถุนายน พ.ศ. 2558 – ปัจจุบัน
จำนวนเล่ม:  8   5
อนิเมะโทรทัศน์
กำกับโดย: คาโอรุ สุซุกิ
เขียนบทโดย: เดโกะ อาคาโอะ
ดนตรีโดย: โคโทริงโงะ
สตูดิโอ: Zero-G
เครือข่าย: AT-X, ABC, Tokyo MX, BS11
ฉาย:  9 มกราคม พ.ศ. 2562  –  27 มีนาคม พ.ศ. 2562
ตอน: 12 (รายชื่อตอน)
นายท่านอยู่บนตักหรือบางทีอยู่บนหัวเรา (ญี่ปุ่น: 同居人はひざ、時々、頭のうえ。; โรมาจิ: Dōkyonin wa Hiza, Tokidoki, Atama no Ue.) เป็นซีรีส์มังงะญี่ปุ่น เขียนเรื่องโดยมินัตสึกิ วาดภาพโดยอาซุ ฟุตัตสิยะ เผยแพร่ออนไลน์ผ่านเว็บไซต์ Comic Polaris ของ Flex Comix ตั้งแต่เดือนมิถุนายน พ.ศ. 2558  และรวบรวมตีตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 มังงะมีลิขสิทธิ์ในประเทศไทยโดยสำนักพิมพ์เด๊กซ์เพรส ซีรีส์อนิเมะโทรทัศน์ดัดแปลงสร้างโดยสตูดิโอ Zero-G ออกอากาศระหว่างเดือนมกราคมถึงมีนาคม พ.ศ. 2562
ตัวละคร

มิคาสึกิ สุบารุ (ญี่ปุ่น: 朏 素晴; โรมาจิ: Mikazuki Subaru
ฮารุ (ญี่ปุ่น: 陽 (ハル); โรมาจิ: Haru)
คาวาเสะ อาสึชิ (ญี่ปุ่น: 河瀬 篤; โรมาจิ: Kawase Atsushi)
ยาซากะ ฮิโรโตะ (ญี่ปุ่น: 矢坂 大翔; โรมาจิ: Yasaka Hiroto
โอคามิ นานะ (ญี่ปุ่น: 押守 七 (押守 なな); โรมาจิ:  Ōkami Nana)
รูปแบบต่าง ๆ > หนังสือการ์ตูน

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  15 ตุลาคม พ.ศ. 2558 | 978-4-86675-963-0 | มีนาคม พ.ศ. 2562 | 978-616-363-526-6 |
| 2 |  15 มิถุนายน พ.ศ. 2459 | 978-4-86675-972-2 | - | — |
| 3 |  15 กุมภาพันธ์ พ.ศ. 2560 | 978-4-86675-981-4 | - | — |
| 4 |  25 มกราคม พ.ศ. 2561 | 978-4-86675-993-7 | - | — |
| 5 |  13 ธันวาคม พ.ศ. 2561 | 978-4-86675-040-8 | - | — |
รูปแบบต่าง ๆ > อนิเมะ

อนิเมะโทรทัศน์ของเรื่อง นายท่านอยู่บนตักหรือบางทีอยู่บนหัวเรา ได้รับการออกอากาศระหว่างวันที่ 9 มกราคมถึงวันที่ 27 มีนาคม พ.ศ. 2562 ทางช่อง AT-X, ABC, Tokyo MX และะ BS11 อนิเมะสร้างโดยสตูดิโอะ Zero-G และกำกับโดยคาโอรุ สุซุกิ เขียนบทโดยเดกุ อาคาโอะ ออกแบบตัวละครโดยมาซารุ คิตาโอะ วง Schrödinger's Cat และ Kotringo ร้องเพลงเปิดชื่อเพลงว่า "Unknown World" (ญี่ปุ่น: アンノウンワールド) ส่วนโยชิโนะ นันโจร้องเพลงปิดชื่อเพลงว่า "คิมิ โนะ โทนาริ วาตาชิ โนะ บาโช" (ญี่ปุ่น: 君のとなり わたしの場所; โรมาจิ: Kimi no Tonari Watashi no Basho) อนิเมะออกอากาศทั้งหมด 12 ตอน
| No>   | ชื่อตอน  | วันที่ออกอากาศ  |
| --- | --- | --- |
| 1 | "An Encounter with the Unknown" ถอดเสียง: "Michi to no Sōgū" (ญี่ปุ่น: 未知との遭遇) | 9 มกราคม ค.ศ. 2019 (2019-01-09) |
| 2 | "I Call to You" ถอดเสียง: "Kimi o Yobu" (ญี่ปุ่น: 君を呼ぶ) | 16 มกราคม ค.ศ. 2019 (2019-01-16) |
| 3 | "I Touch You" ถอดเสียง: "Kimi ni Fureru" (ญี่ปุ่น: 君に触れる) | 23 มกราคม ค.ศ. 2019 (2019-01-23) |
| 4 | "For You" ถอดเสียง: "Kimi no Tame" (ญี่ปุ่น: 君のため) | 30 มกราคม ค.ศ. 2019 (2019-01-30) |
| 5 | "What I Want to Tell You" ถอดเสียง: "Kimi ni Tsutaetaikoto" (ญี่ปุ่น: 君に伝えたいこと) | 6 กุมภาพันธ์ ค.ศ. 2019 (2019-02-06) |
| 6 | "What Connects Us" ถอดเสียง: "Tsunagarumonono" (ญี่ปุ่น: つながるものの) | 13 กุมภาพันธ์ ค.ศ. 2019 (2019-02-13) |
| 7 | "Ones Who Can't Be Controlled" ถอดเสียง: "Osenu Kimitachi" (ญี่ปุ่น: 御せぬ君たち) | 20 กุมภาพันธ์ ค.ศ. 2019 (2019-02-20) |
| 8 | "Because You're Here" ถอดเสียง: "Kimi ga Iru Kara" (ญี่ปุ่น: 君がいるから) | 27 กุมภาพันธ์ ค.ศ. 2019 (2019-02-27) |
| 9 | "I Reach Out to You" ถอดเสียง: "Kimi ni Sashidasu" (ญี่ปุ่น: 君にさしだす) | 6 มีนาคม ค.ศ. 2019 (2019-03-06) |
| 10 | "Eating Together" ถอดเสียง: "Issho Gohan" (ญี่ปุ่น: いっしょごはん) | 13 มีนาคม ค.ศ. 2019 (2019-03-13) |
| 11 | "Feelings Crossing" ถอดเสียง: "Meguru Omoi" (ญี่ปุ่น: 巡る想い) | 20 มีนาคม ค.ศ. 2019 (2019-03-20) |
| 12 | "You and I" ถอดเสียง: "Kimi to Boku to" (ญี่ปุ่น: 君と僕と) | 27 มีนาคม ค.ศ. 2019 (2019-03-27) |
แหล่งข้อมูลอื่น

เว็บไซต์ทางการของหนังสือการ์ตูน (ญี่ปุ่น)
เว็บไซต์ทางการของอนิเมะ (ญี่ปุ่น)
นายท่านอยู่บนตักหรือบางทีอยู่บนหัวเรา (มังงะ) ที่เครือข่ายข่าวอนิเมะ
| ด ค กซีโร-จี |
| --- | --- |
ซีรีส์โทรทัศน์:  แบตเทอรี่ คู่หูเบสบอล (2016)  รักวัยใสหัวใจอิตาเลียน (2017)  สึกุโมโมะ ภูตสาวแสบดุ (2017)  หัวใจไม่หยุดฝัน (2017)  Nil Admirari no Tenbin: Teito Genwaku Kitan (2018)  Doreiku (2018)  วันรูม ฤดูกาลที่ 2 (2018)  ก๊วนป่วนชวนบุ๋งบุ๋ง (2018)  The Idolmaster SideM Wake Atte Mini! (2018)  Rinshi!! Ekoda-chan (2019, #4)  นายท่านอยู่บนตักหรือบางทีอยู่บนหัวเรา (2019)  พิสูจน์นิยามความรักด้วยหลักวิชาสายวิทย์ (2020)  สึกุ สึกุโมโมะ (2020)  วันรูม ฤดูกาลที่ 3 (2020)  คู่หูสามเหลี่ยมล่าปีศาจ (2021)  พิสูจน์นิยามความรักด้วยหลักวิชาสายวิทย์ r=1-sinθ (2022)  บริษัทลุ้นรัก หนุ่มหิมะกับสาวสุดคูล (2023)  ชีวิตเกษตรตามใจ ในต่างโลก (2023)  เก็บคุณหนูตกอับได้ ต้องปั้นให้ร้ายซะแล้วสิ (2023)  เรื่องพิศวง เด็กสาว และเทพลักซ่อน (2024)  วิญญาณคร่ำครวญอยากวางมือแล้ว (2024)  ขอต้อนรับสู่ญี่ปุ่นนะ คุณเอลฟ์ (TBA) 
โอเอ็นเอ:  ดิ ไอดอลมาสเตอร์ ซินเดอเรลลาเกิร์ลส์ Theater Extra Stage (2020–2021)  ทาทามิจัง ภูติน้อยป่วนเมือง (2020)  หน้ากากเดนนรก (2021)  Lady Napoleon (TBA) 
โอวีเอ:  วันรูม ฤดูกาลที่ 2 (2018)  The Idolmaster SideM Wake Atte Mini! (2019)  สึกุโมโมะ ภูตสาวแสบดุ (2020) 
ภาพยนตร์:  Kukuriraige -Sanxingdui Fantasy- (unreleased)  Break of Dawn (2022) 
 หมวดหมู่
ประเทศกรีเนดาในโอลิมปิกฤดูร้อน 2012

ประเทศกรีเนดา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ผู้ได้รับเหรียญรางวัล

| เหรียญ | นักกีฬา | ชนิดกีฬา | รายการ | วันที่ |
| --- | --- | --- | --- | --- |
| 1 ! ทอง |  Kirani James | กรีฑา | 400 เมตร ชาย | 6 สิงหาคม |
ซาร์ด

| ซาร์ด |
| --- | --- |
ภาพปกอัลบั้มที่ 10 Tomatteita Tokei ga Ima Ugoki Dashita
ข้อมูลพื้นฐาน
ที่เกิด:  ญี่ปุ่น
แนวเพลง: ร็อก, ป็อปร็อก
ช่วงปี: พ.ศ. 2534 – 2550
ค่ายเพลง: บี-แกรมเรคอร์ด

อดีตสมาชิก: อิซุมิ ซะกะอิ ฟุมิฮิโตะ มะชิดะ ฮิโระยะซุ โฮะชิ โคะซุเกะ มิชิกุระ คิมิทะกะ อิเกะซะวะ

เว็บไซต์: Wezard.net
ซาร์ด (ญี่ปุ่น: ザード; โรมาจิ: ซาโดะ; ทับศัพท์: ZARD) เป็นกลุ่มนักร้องเจ-ป็อปที่ก่อตั้งในปี พ.ศ. 2534 ในสังกัดค่ายเพลง บี-แกรมเรคอร์ด  เดิมประกอบด้วยสมาชิก 5 คน นำโดยนักร้องอิซุมิ ซะกะอิ ซึ่งเธอเป็นสมาชิกคนเดียวในกลุ่มที่ยังคงอยู่ในวงตั้งแต่เริ่มก่อตั้งและเป็นผู้แต่งเพลงทั้งหมดให้กับวงซาร์ด รวมถึงวงอื่น ๆ ด้วย ในขณะที่สมาชิกอื่นเปลี่ยนตัวตลอดเวลา และหลังจากอัลบั้มโฮลด์มี (HOLD ME) ออกจำหน่าย สมาชิกทั้งหมดก็ออกจากวงไป  ทำให้เมื่อกล่าวถึงซาร์ด ก็มักจะหมายถึงอิซุมิ ในขณะเดียวกันเมื่อกล่าวถึงอิซุมิ ก็สามารถหมายถึงซาร์ดได้เช่นกัน ซาร์ดมีเพลงที่ประสบความสำเร็จอย่างสูงอยู่หลายเพลง เช่น มะเกะไนเดะ (ญี่ปุ่น: 負けないで) , ยุเระรุโอะโมะอิ (ญี่ปุ่น: 揺れる想い) (พ.ศ. 2536) และ มายเฟรนด์ (ญี่ปุ่น: マイ フレンド; โรมาจิ: ไมฟุเรนโดะ; ทับศัพท์: MY FRIEND) (พ.ศ. 2539)
ซาร์ดปิดตำนานของวงเนื่องจากการเสียชีวิตของอิซุมิเมื่อวันที่ 26 พฤษภาคม พ.ศ. 2550 (รวมอายุได้ 40 ปี) จากอุบัติเหตุพลัดตกจากบันไดสูง 3 เมตร ที่โรงพยาบาลมหาวิทยาลัยเคย์โอ อย่างไรก็ดีก็ยังมีการนำเพลงเก่าของซาร์ดทั้งที่เคยอยู่ในอัลบั้มหรือซิ งเกิลเก่า ๆ มาทำใหม่โดยนำนักร้องจากเครือบีอิ้งซึ่งเป็นบริษัทแม่ของบี-แกรมเรคคอร์ด ต้นสังกัดของซาร์ดมาร้องคู่กันหรือเรียบเรียงทำนองใหม่ ทำให้ซาร์ดยังมีผลงานออกมาเรื่อย ๆ โดยในปัจจุบันซาร์ดมี 45 ซิงเกิล และ 17 อัลบั้ม
การเสียชีวิตของอิซุมิ ซะกะอิ

บทความหลัก: อิซุมิ ซะกะอิ § การเสียชีวิต
เมื่อเวลาประมาณ 5.40 น. ตามเวลาท้องถิ่นของวันที่ 26 พฤษภาคม พ.ศ. 2550 อิซุมิประสบอุบัติเหตุตกจากทางลาดความสูง 3 เมตร ระหว่างที่กำลังเดินบนทางลาดเพื่อกลับไปยังห้องผู้ป่วย หลังจากเข้ารับการรักษาเกี่ยวกับมะเร็งปากมดลูกตั้งแต่ พ.ศ. 2549 เธอถูกนำส่งห้องฉุกเฉินเพื่อช่วยชีวิต แต่ก็สายเกินไปและในวันที่ 27 พฤษภาคม ได้มีการยืนยันว่าอิซุมิเสียชีวิตแล้ว โดยโฆษกของทางต้นสังกัดกล่าวว่า
เราหวังว่าอิซุมิ ซะกะอิ และเพลงของเธอ จะยังคงอยู่ในความทรงจำของแฟนเพลงตลอดไป
ก่อนที่เธอจะเสียชีวิตนั้น เธอได้วางแผนจะออกอัลบั้มที่ 12 และจัดทัวร์คอนเสิร์ตอีกครั้งเพื่อแสดงให้แฟน ๆ เห็นถึงการยืนหยัดต่อสู้โรคร้ายของเธอ ด้วยเหตุผลนี้ทำให้ทางต้นสังกัดเชื่อว่าเธอไม่น่าจะฆ่าตัวตายแม้ว่าจะมีร่อง รอยที่สามารถบอกได้ว่าเธออาจทำเช่นนั้นก็ตาม
พิธีศพของซาร์ดสำหรับแฟนเพลงถูกจัดขึ้นเมื่อวันที่ 27 มิถุนายน พ.ศ. 2550 หนึ่งเดือนหลังจากเธอเสียชีวิต ที่ย่านอาโอยาม่า เขตมินะโตะ กรุงโตเกียว โดยก่อนหน้านั้นหนึ่งวันมีการจัดพิธีไว้อาลับที่จัดสำหรับบุคคลในวงการ อาทิเช่น เท็ตสึโระ โอดะและมากิ โอกุโระ ซึ่งในวันเดียวกัน ทัค มะสึโมโตะ และ โคชิ อินาบะ แห่งวงบีซ ไม คุรากิและชิเกโอะ นากาชิมะ ได้ร่วมกล่าวไว้อาลับให้กับซาร์ดด้วย นอกจากนี้ยังมีการออกอัลบั้มรวมเพลง 2 อัลบั้ม แบ่งเป็นเพลงที่อิซุมิชอบ 1 อัลบั้มและของสตาฟผู้ผลิตเพลงของเธออีก 1 อัลบั้มเมื่อวันที่ 15 สิงหาคม รวมถึงยังมีการเปิดให้แฟนเพลงร่วมโหวดเพลงที่จะนำไปรวมเป็นอัลบั้มตามคำขอ ของแฟนเพลงอีกด้วย รวมถึงในปีนั้นยังมีการจัดคอนเสิร์ตที่ชื่อ "ว็อทอะบิวตีฟูลเมโมรี" (What a Beautiful Memory) เมื่อวันที่ 6, 7 กันยายน ที่โอซากะเฟสติวัลฮอลล์ และวันที่ 14 กันยายน ที่ สนามกีฬาต่อสู้ญี่ปุ่น โดยเหตุที่เลือกสองสถานที่นี้มาจากการที่ซาร์ดเคยจัดคอนเสิร์ตว็อทอะบิวตีฟูลโมเมนต์ เมื่อ พ.ศ. 2547 โดยเลือกสถานที่ทั้งสองเป็นสถานที่แรกและสถานที่สุดท้ายตามลำดับ สำหรับคอนเสิร์ตในวันที่ 14 นั้นมีผู้เข้าชมกว่า 13,000 คน มีการฉายภาพที่ไม่เคยออกอากาศทางพีวีมาก่อน แต่ไฮไลต์สำคัญคือเพลง กลอเรียสมานด์ (ญี่ปุ่น: グロリアス マインド; ทับศัพท์: Glorious Mind) ที่ถูกนำมาเล่นในงาน ซึ่งเป็นเพลงที่เธอแต่งก่อนที่จะเข้ารักษาตัวในโรงพยาบาลด้วยอาการมะเร็งปากมดลูกเมื่อ พ.ศ. 2549 เพลงนี้แท้จริงแล้วเป็นเพลงที่ยังไม่สมบูรณ์เนื่องจากอิซุมิบันทึกเสียงไว้เฉพาะท่อนคอรัส แต่ท่อนอื่นไม่ได้บันทึกเสียงไว้ เพลงท่อนอื่นที่เป็นภาษาอังกฤษจึงเกิดจากการนำเพลงที่ไม่เกี่ยวข้องกัน ที่ไม่ได้ออกวางขายของซาร์ดมาใส่แทน โดยเพลงนี้ถูกใช้เป็นเพลงเปิดของอนิเมะยอดนักสืบจิ๋วโคนัน
ผลงานเพลง > ดีวีดี

ดีวีดีของซาร์ดออกในนามของค่ายบีวิชั่น ซึ่งเป็นค่ายในสังกัดบีอิ้งเช่นเดียวกับบี-แกรมเรคคอร์ด
| ลำดับ | ชื่อ | Label No>  | วันที่วางจำหน่าย | Peak position | ยอดขาย |
| --- | --- | --- | --- | --- | --- |
| 1 | ว็อทอะบิวตีฟูลโมเมนต์ (What a beautiful moment) | 7040 !ONBD-7040～7041 | 20050608 !8 มิถุนายน พ.ศ. 2548 | 1 | 103,040 |
| 2 | ซาร์ดเลอพอร์ตฟอลิโอ 1991-2006 (ZARD Le Portfolio 1991-2006) | 7068 !ONBD-7068 | 20061025 !25 ตุลาคม พ.ศ. 2549 | 1 | 97,050 |
แหล่งข้อมูลอื่น

WEZARD.net เว็บไซต์อย่างเป็นทางการ
Forever ZARD เก็บถาวร 2011-02-08 ที่ เวย์แบ็กแมชชีน เว็บไซต์ในไทย
ประธาน ศรีดารุณศีล

| พระคุณเจ้าโยเซฟ ประธาน ศรีดารุณศีลS> D.B. |
| --- | --- |


มุขนายกมิสซังโรมันคาทอลิกสุราษฎร์ธานี
ดำรงตำแหน่ง 9 ตุลาคม พ.ศ. 2547 (ค.ศ. 2004) – 8 กรกฎาคม พ.ศ. 2567 (ค.ศ. 2024)
ก่อนหน้า: ไมเกิ้ล ประพนธ์ ชัยเจริญ
ถัดไป: เปาโล ไตรรงค์ มุลตรี
 
ข้อมูลส่วนบุคคล
เกิด: 9 กุมภาพันธ์ พ.ศ. 2489 (78 ปี)
เชื้อชาติ: ไทย
ศาสนา: คริสต์นิกายโรมันคาทอลิก
บุพการี: นายวิรัช ศรีดารุณศีล (บิดา) นางกิมเฮง ศรีดารุณศีล (มารดา)
ที่อยู่อาศัย: บ้านชุมพาบาล จ.สุราษฎร์ธานี
เว็บไซต์: https://www.catholicsurat.org/


พระสังฆราช โยเซฟ ประธาน ศรีดารุณศีล S.D.B. (เกิดวันที่ 9 กุมภาพันธ์ ค.ศ. 1946) เป็นมุขนายกกิตติคุณมิสซังโรมันคาทอลิกสุราษฎร์ธานี ปัจจุบันยังดำรงตำแหน่งฝ่ายบริหารหลายตำแหน่งในคริสตจักรโรมันคาทอลิกในประเทศไทย เช่น รองประธานสภาประมุขแห่งบาทหลวงโรมันคาทอลิกแห่งประเทศไทย เป็นต้น และเคยเป็นอดีตอธิการเจ้าคณะแขวงซาเลเซียนแห่งประเทศไทย
ประวัติ

พระคุณเจ้าโยเซฟ ประธาน ศรีดารุณศีล ท่านรับศีลล้างบาปที่วัดพระหฤทัยพระเยซูเจ้า อำเภอวัดเพลง จังหวัดราชบุรี รับศีลกำลังที่วัดนักบุญยอแซฟ อำเภอบ้านโป่ง จังหวัดราชบุรี เติบโตและเข้าบ้านเณรซาเลเซียนในนามวัดพระตรีเอกภาพหนองหิน อำเภอเมือง จังหวัดนครปฐม ในปี ค.ศ. 1965 ท่านได้เข้าเป็นสมาชิกคณะซาเลเซียนของคุณพ่อบอสโกที่ อำเภอหัวหิน จังหวัดประจวบคีรีขันธ์ ศึกษาวิชาปรัชญาที่ฮ่องกง และวิชาเทววิทยา ที่เครมิซาน ประเทศอิสราเอล และในวันที่ 29 มิถุนายน ปี ค.ศ.1975 ท่านได้รับศีลบวชเป็นบาทหลวงจากสมเด็จพระสันตะปาปาปอลที่ 6
ท่านเริ่มดำรงตำแหน่งมุขนายกมิสซังโรมันคาทอลิกสุราษฎร์ธานี เมื่อวันที่ 9 ตุลาคม ค.ศ. 2004
ป่าชุมชน

ป่าชุมชน หมายถึง พื้นที่ป่าไม้ที่ได้รับการจัดการโดยกระบวนการมีส่วนร่วมจากประชาชน และองค์กรชุมชน ทั้งทางตรงและทางอ้อม ตามความเชื่อและวัฒนธรรมท้องถิ่นเพื่อประโยชน์ที่สอดคล้องกับความต้องการของชุมชนอย่างต่อเนื่องและยั่งยืน เป็นป่าที่ประชาชนเข้าไปใช้สอยตามวิถีชีวิตของคนทุกคนในชุมชนนั้น ทั้งเรื่องการทำมาหากิน ระบบครอบครัวเครือญาติ ประเพณีความเชื่อ อำนาจและกฎระเบียบในชุมชน ป่าชุมชนจึงมีหลายรูปแบบ ขึ้นอยู่กับลักษณะภูมินิเวศ และวัฒนธรรม ประเพณีของชุมชนในท้องถิ่น
ประธานาธิบดีสิงคโปร์

| ประธานาธิบดีแห่งสาธารณรัฐสิงคโปร์ |
| --- | --- |
President of the Republic of Singapore
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน ตรรมัน จัณมุกรัตตินัม ตั้งแต่ 14 กันยายน พ.ศ. 2566
จวน: อิสตานา
ผู้แต่งตั้ง: การเลือกตั้งโดยตรง
วาระ: 6 ปี ไม่เกินสองครั้ง
ผู้ประเดิมตำแหน่ง: ยูซฟ บิน อิซฮัก
สถาปนา: 9 สิงหาคม พ.ศ. 2508
เว็บไซต์: Istana.gov.sg
ประธานาธิบดีสิงคโปร์ หรือเรียกอย่างเป็นทางการว่า ประธานาธิบดีแห่งสาธารณรัฐสิงคโปร์ เป็นประมุขแห่งรัฐของประเทศสิงคโปร์ ตามระบบเวสต์มินสเตอร์ในแบบฉบับของสิงคโปร์ โดยมีนายกรัฐมนตรี เป็นประมุขฝ่ายบริหารและหัวหน้ารัฐบาล
ก่อนปี พ.ศ. 2536 ตำแหน่งประธานาธิบดีสิงคโปร์จะได้รับเลือกจากรัฐสภา ตามรัฐธรรมนูญแห่งสาธารณรัฐสิงคโปร์ พ.ศ. 2534 โดยประธานาธิบดีคนแรกที่มาจากการเลือกตั้ง คือ ออง เท็ง เชียง เริ่มดำรงตำแหน่งตั้งแต่วันที่ 1 กันยายน พ.ศ. 2536
ประธานาธิบดีมีพันธกรณีและหน้าที่อย่างเป็นทางการที่กว้างขวางในการดำเนินการเหนือการเมืองของพรรค ภายใต้รัฐธรรมนูญ ประธานาธิบดีจะต้องเป็นพลเมืองสิงคโปร์ ไม่ฝักใฝ่ฝ่ายใด และได้รับเลือกด้วยคะแนนเสียงนิยม
ประวัติ

หลังจากที่สิงคโปร์ได้รับอำนาจปกครองตนเองโดยสมบูรณ์จากจักรวรรดิบริติชใน พ.ศ. 2502 มีการสถาปนาตำแหน่ง Yang di-Pertuan Negara/ยังดีเปอร์ตวนเนการา (แปลตามตัวอักษรภาษามลายูหมายถึง "เจ้าผู้ครองรัฐ/นคร") ขึ้น ภายใต้การนำของ ลี กวนยู นายกรัฐมนตรีสิงคโปร์คนแรก และยูซฟ บิน อิซฮัก เป็นยังดีเปอร์ตวนเนการาคนแรก ต่อมาประธานาธิบดีสิงคโปร์รับช่วงต่อตำแหน่งนี้เมื่อสิงคโปร์ได้รับเอกราชในปี พ.ศ. 2508 จากสหพันธรัฐมาเลเซีย พร้อมสถาปนา "สาธารณรัฐสิงคโปร์" จึงมีการยกเลิกตำแหน่ง ยังดีเปอร์ตวนเนการา และใช้ตำแหน่ง ประธานาธิบดีแห่งสาธารณรัฐสิงคโปร์ แทน
บทบาทของประธานาธิบดีสิงคโปร์ส่วนใหญ่เป็นด้านพิธีการและในเชิงสัญลักษณ์ เพียงแต่ยังมีอำนาจที่เหลืออยู่บ้างในเชิงกระบวนการตรวจสอบและถ่วงดุล ตลอดจนการเพิกถอนและแต่งตั้งข้าราชการ รวมทั้งอำนาจอื่น ๆ ที่ระบุไว้ในรัฐธรรมนูญ
ผักลิ้นห่าน

| ผักลิ้นห่าน |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
เผ่า:: Cichorieae
สกุล:: Launaea
สปีชีส์:: L.  sarmentosa
ชื่อทวินาม
Launaea sarmentosa (Willd.) Sch.Bip. ex Kuntze

ชื่อพ้อง
 Launaea bellidifolia Cass. Launaea pinnatifida Cass. Microrhynchus dregeanus DC. Prenanthes sarmentosa Willd.
ผักลิ้นห่าน ชื่อวิทยาศาสตร์:  Launaea sarmentosa เป็นไม้ล้มลุกในวงศ์ Asteraceae ลำต้นทอดเลื้อยไปตามพื้นดิน แตกกอเป็นช่วงๆ ต้นสีเขียวอมเหลือง ตามข้อมีใบแตกเป็นกระจุก หลังใบสีขาวนวล ดอกช่อ มีริ้วประดับซ้อนกันเป็นรูปกรวยคว่ำ ช่อดอกชั้นนอกมีกลีบสีเหลือง ช่อดอกชั้นในไม่มีกลีบดอก ผลแห้ง รูปยาวรี อยู่ในกรวยของริ้วประดับ ปลายเมล็ดมีขนสีขาว ปลิวตามลมได้ ใช้เป็นผักแกล้มหรือนำไปปรุงอาหาร
ประธานคณะกรรมการโอลิมปิกสากล

| ประธานคณะกรรมการโอลิมปิกสากล                    President of the International Olympic Committee Président du Comité international olympique |
| --- | --- |
ตราวงแหวนโอลิมปิก
ผู้ดำรงตำแหน่งคนปัจจุบัน โทมัส บัค ตั้งแต่ 10 กันยายน ค.ศ. 2013
คณะกรรมการโอลิมปิกสากล
สมาชิกของ: คณะบริหารไอโอซี
จวน: โลซาน พาเลส
ที่ว่าการ: สำนักงานใหญ่ไอโอซี โลซาน ประเทศสวิตเซอร์แลนด์
ผู้แต่งตั้ง: ที่ประชุมไอโอซี   โดยการเลือกตั้งของสมาชิกไอโอซีผ่านการลงคะแนนลับ
วาระ: 8 ปีต่ออายุได้หนึ่งครั้งเป็นเวลา 4 ปี
ตราสารจัดตั้ง: กฎบัตรโอลิมปิก
ผู้ประเดิมตำแหน่ง: ดีมีตรีโอส วีเกลัส
สถาปนา: ค.ศ. 1894
เว็บไซต์: olympics.com
ประธานคณะกรรมการโอลิมปิกสากล เป็นหัวหน้าคณะกรรมการบริหารที่รับผิดชอบการบริหารงานและการจัดการของคณะกรรมการโอลิมปิกสากล (IOC) ทั้งหมด คณะกรรมการบริหาร IOC ประกอบด้วย ประธาน รองประธานส 4 คน และสมาชิกอีก 10 คน  สมาชิกคณะกรรมการทั้งหมดได้รับการเลือกตั้งผ่าน IOC Session โดยใช้บัตรลงคะแนนลับนับตามคะแนนเสียงข้างมาก
คณะกรรมการโอลิมปิกสากลจัดกีฬาโอลิมปิกสมัยใหม่จัดขึ้นทุกๆ 2 ปีสลับกันหว่างโอลิมปิกฤดูร้อนและฤดูหนาว (แต่ะลการแข่งขันจะห่างกัน 4 ปี) ประธานคณะกรรมการโอลิมปิกสากลจะดำรงตำแหน่งเป็นระยะเวลา 8 ปีต่อหนึ่งสมัย ได้อีก 4 ปี สำหรับสมัยถัดไป ดังนั้น คาดว่าจะนำองค์กรได้อย่างน้อยในระหว่างการแข่งขันกีฬาโอลิมปิกฤดูร้อนและโอลิมปิกฤดูหนาวอย่างละ 2 ครั้ง หากได้รับการเลือกตั้งใหม่ ประธานจะต้องเป็นผู้นำในการแข่งขันกีฬาโอลิมปิก 3 ครั้งในแต่ละฤดูกาล